Die jaar 1977 was 'n gewone jaar wat volgens die Gregoriaanse kalender op 'n Saterdag begin het. Dit was die 77ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 27 April – Die Suid-Afrikaanse regering begin onderhandelinge met die Westerse Kontakgroep van die Verenigde Nasies se Veiligheidsraad oor die politieke toekoms van Suidwes-Afrika/Namibië. 30 April – Prof Hennie Bingle (en) tree af as rektor van die PU vir CHO en word opgevolg deur Prof. Tjaart van der Walt. 21 Junie – Die Israelse Begin-kabinet onder leiding van eerste minister Menachem Begin word geïnstalleer. 26 Junie – Elvis Presley hou sy laaste konsert. 27 Junie – Frankryk verleen onafhanklikheid aan Djiboeti. 28 Junie – Die Verenigde Party van Suid-Afrika ontbind. 29 Junie – Die Verenigde Party en Demokratiese Party (1973) smelt saam en vorm die Nuwe Republiek Party met sir De Villiers Graaff as tussentydse leier. 20 Augustus – Voyager 2 word lanseer. 5 September – Voyager 1, 'n onbemande ruimtetuig wat al die planete besoek, word lanseer.